**România, casa noastră**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

România, casa noastră

…

Jucați o țară-ntreagă în picioare,

Și-atât de multe vă despart de noi,

Nu vă pasă că România moare,

Sufocată de mii de tone de gunoi,

Sufocată-ntr-una de paraziți ca voi,

Că sunteți țării noastre o tumoare!

…

Săvârșiți cel mai mârșav complot,

Acela de-a ucide-ntreaga țară

Și neamul pomenit de Herodot,

Sunteți trădătorii dirijați de-afară,

Dărâmați tot ce s-a zidit odinioară

Să vindeți România cu popor cu tot!

…

I-ați luat acestui neam toată mândria,

Ca niște sclavi sunt văzuți românii

Voi ne-ați furat cu totul România,

Ca-n lagăr mor bolnavii și bătrânii,

Tăiați păduri și ne furați plămânii,

La nivel de artă v-ați dus escrocheria!

…

Pentru România, trădători mârșavi,

De poporul ăsta prea puțin vă pasă,

Aruncați în lipsuri veterani, bolnavi,

România asta nu ne mai este casă,

Pe taraba lumii cu totul este scoasă

Și am ajuns în lume rezervor de sclavi!

…

Voi vindeți România, cu popor cu tot

Nici nu vă pasă că România moare,

Săvârșiți cel mai mârșav complot,

Jucați o țară-ntreagă în picioare,

Pentru România sunteți ca o tumoare

Și-o duceți bine stând în statul mafiot!

…

Nici nu există pentru voi pedeapsă,

Atât e de cumplită vinovăția voastră,

Dați-ne înapoi strânsura ticăloasă

Dați-ne România, cât o mai fi rămasă

Dați-ne România, că este casa noastră

Și-apoi ieșiți afară de la noi din casă!